ΓΡΑΠΤΗ ΕΡΩΤΗΣΗ E-1203/01

υποβολή: Alexandros Alavanos (GUE/NGL) προς το Συμβούλιο

(24 Απριλίου 2001)

Θέμα: Αύξηση προϋπολογισμού Ευρωπαϊκής Ένωσης

Στη δεύτερη έκθεση για την οικονομική και κοινωνική συνοχή της Ε.Ε., καταγράφονται οι μεγάλες διαφορές στην ανάπτυξη πουπάρχουν μεταξύ κρατών μελών, μεταξύ των περιοχών αλλά και των χωρών που θα γίνουν για τα επόμενα χρόνια μέλη της Ε.Ε., διαφορές που, προκειμένου να μειωθούν ή έστω να μη διευρυνθούν, θα απαιτήσουν χρηματοδοτήσεις πολύ μεγαλύτερες από αυτές που ο προϋπολογσιμός της Ε.Ε. επιτρέπει. Την ίδια στιγμή, το κόστος της αντιμετώπισης της κρίσης της ΣΕΒ έχει φέρει τις γεωργικές δαπάνες στο ανώτατο επιτρεπόμενο ύψος, απαγορεύοντας έτσι οποιαδήποτε άλλη δράση και προδιαγράφοντας περικοπές σε βάρος άλλων τομέων των γεωργικών δαπανών.

Δεδομένου ότι καθίσταται συνεχώς σαφέστερη η ανεπάρκεια του προϋπολογισμού της Ε.Ε. για την κάλυψη τόσο των αναγκών που προκύπτουν από τη διεύρυνση όσο και για την εξυπηρέτηση των σημερινών πολιτικών της Ε.Ε., προτίθεται το Συμβούλιο να εξετάσει την αύξηση των ιδίων πόρων της Ε.Ε.· Έχει τεθεί από κράτη μέλη το θέμα της αύξησης των ιδίων πόρων ή της αναθεώρησης των δημοσιονομικών προοπτικών· Πώς θα αντιμετωπίσει τις πιεστικές δημοσιονομικές ανάγκες·

Απάντηση

(20 Νοεμβρίου 2001)

Το Συμβούλιο επιθυμεί να τονίσει, σύμφωνα με τα συμπεράσματα για τις κατευθυντήριες γραμμές του προϋπολογισμού για το 2002, που εγκρίθηκαν από το Συμβούλιο στις 12 Μαρτίου 2001, ότι προτίθεται να εφαρμόσει πλήρως τη διοργανική συμφωνία της 6ης Μαΐου 1999 για τη δημοσιονομική πειθαρχία και τη βελτίωση της διαδικασίας του προϋπολογισμού(1), ενώ οι κοινοτικές δαπάνες για την περίοδο 2000-2006 πρέπει να παραμείνουν εντός του ορίου των δημοσιονομικών προοπτικών, οι οποίες αναφέρονται στο Παράρτημα της συμφωνίας. Η εξέλιξη των ιδίων πόρων για την περίοδο αυτή ρυθμίζεται από την απόφαση του Συμβουλίου (2000/597/ΕΚ, Ευρατόμ) της 29ης Σεπτεμβρίου 2000 για το σύστημα των ιδίων πόρων των Ευρωπαϊκών Κοινοτήτων(2), η οποία θα αρχίσει να ισχύει το 2002 και η εξέλιξη των γεωργικών δαπανών από τον κανονισμό (ΕΚ) αριθ. 2040/2000 του Συμβουλίου της 26ης Σεπτεμβρίου 2000 σχετικά με τη δημοσιονομική πειθαρχία(3).

Το Συμβούλιοπενθυμίζει ότι η διοργανική συμφωνία, η οποία εγκρίθηκε από το Ευρωπαϊκό Κοινοβούλιο, το Συμβούλιο και την Επιτροπή, περιλαμβάνει αρκετές διατάξεις για την αντιμετώπιση των απρόβλεπτων δαπανών κατά την εφαρμογή της συμφωνίας και των δημοσιονομικών προοπτικών, είτε όσον αφορά τα περιθώρια στους διάφορους τομείς, μέσω της χρησιμοποίησης των διαφόρων αποθεματικών, του μέσου ευελιξίας, είτε όσον αφορά το περιθώριο για απρόβλεπτα, αλλά η Επιτροπή είναι αρμόδια, ενδεχομένως, ναποβάλει σχετικές προτάσεις. Επίσης, το Συμβούλιοπενθυμίζει ότι οι δημοσιονομικές προοπτικές είναι αρκετά ευέλικτες ώστε να αντιμετωπισθούν οι χρηματοδοτικές ανάγκες της Ευρωπαϊκής Ένωσης, και επομένως, δεν θεωρεί αναγκαίο να προβεί στην αναθεώρησή τους.

Όσον αφορά ειδικότερα τις δαπάνες που συνδέονται με τη διεύρυνση, το Συμβούλιο εφιστά την προσοχή του Αξιότιμου κ. Βουλευτή στο γεγονός ότι η διοργανική συμφωνία περιλαμβάνει, πέραν των δημοσιονομικών προοπτικών για μια Ένωση με 15 μέλη, στο Παράρτημα ΙΙ, ένα δημοσιονομικό πλαίσιο για μια Ένωση με 21 μέλη, λαμβανομένωνπόψη των προβλεπόμενων χρηματοδοτικών αναγκών που συνδέονται με τη διεύρυνση. Εξάλλου, το σημείο 25 της διοργανικής συμφωνίας επιτρέπει, αν παρίσταται ανάγκη, προσαρμογή των δημοσιονομικών προοπτικών. Προς τον σκοπό αυτό προβλέπει ότι:

Με την επιφύλαξη των αποτελεσμάτων των διαπραγματεύσεων προσχώρησης, η τροποποίηση των αντίστοιχων τομέων δεν θα πρέπει ναπερβαίνει τα ποσά που περιλαμβάνονται στο ενδεικτικό δημοσιονομικό πλαίσιο του παραρτήματος ΙΙ (που αποτελεί αναπόσπαστο τμήμα της παρούσας συμφωνίας), το οποίο είχε καταρτιστεί βάσει τηςπόθεσης μιας Κοινότητας διευρυμένης κατά έξι νέα κράτη μέλη από το 2002.

Οι συμπληρωματικές ανάγκες θα καλυφθούν από τις διαθέσιμες πιστώσεις που προορίζονται γι' αυτό το σκοπό στις δημοσιονομικές προοπτικές και, εφόσον παραστεί ανάγκη, από τη χρησιμοποίηση πρόσθετων ιδίων πόρων που προκύπτουν από την αύξηση του ΑΕΠ της Κοινότητας λόγω της διεύρυνσης της Ένωσης.

Τέλος, η Επιτροπή εξήγγειλε ότι, πριν από το τέλος του 2004, θα προβεί σε γενική αξιολόγηση του συστήματος, λαμβάνοντας ιδίωςπόψη τα αποτελέσματα της διεύρυνσης στη χρηματοδότηση του προϋπολογισμού.

(1) ΕΕ C 172 της 18.6.1999, σελ. 1.

(2) ΕΕ L 253 της 7.10.2000, σελ. 42.

(3) ΕΕ L 244 της 29.9.2000, σελ. 27.